PRITARTA

Molėtų rajono savivaldybės

tarybos 2016 m. balandžio d.

sprendimu Nr.B1-

**MOLĖTŲ PROGIMNAZIJOS DIREKTORIAUS 2015 METŲ VEIKLOS ATASKAITA**

1. **Trumpa įstaigos veiklos rezultatų apžvalga**

Molėtų Progimnazija (toliau – mokykla) įkurta 1939.09.01. Tai bendrojo lavinimo mokykla, mokymo forma - dieninė, mokymo kalba - lietuvių kalba, vykdanti formaliojo švietimo programos pagrindinis mokymas (kodas 201001001) I-ą dalį 5-8 klasėse.

Mokyklos darbuotojai

|  |  |  |  |
| --- | --- | --- | --- |
|  |  | **2015-01-01** | **2015-12-31** |
| ***1.*** | ***Bendras darbuotojų skaičius*** | 75 | 68 |
| ***2.*** | ***Pedagoginių darbuotojų skaičius*** | 47 | 42 |
| Iš jų : |  |  |
| mokytojų pagrindinėse pareigose | 44 | 41 |
| mokytojų antraeilėse pareigose | 3 | 1 |
| ***3.*** | ***Atestuotų pedagogų skaičius*** | 39 | 36 |
| Turinčio eksperto kvalifikacinę kategoriją | 2 | 2 |
| Turinčių metodininko kvalifikacinę kategoriją | 21 | 20 |
| Turinčių vyr. mokytojo kvalifikacinę kategoriją | 15 | 13 |
| Turinčių mokytojo kvalifikacinę kategoriją | 1 | 1 |
| Neatestuotų mokytojų skaičius | - | - |

Mokinių skaičius 2015-01-01 buvo 432.

Mokykloje besimokančių mokinių skaičius pagal komplektus 2015-09-01

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Klasės** | | | | | | | | | | | | | | | **Iš viso** | **Komplekto vidurkis** |
| 5a | 5b | 5c | 5d | 6a | 6b | 6c | 6d | 7a | 7b | 7c | 8a | 8b | 8c | 8d |
| 27 | 26 | 27 | 26 | 23 | 26 | 24 | 23 | 30 | 29 | 29 | 27 | 28 | 28 | 28 | 401 | 26,73 |

Specialiųjų poreikių mokinių – 69.

Nemokamą maitinimą gavo 83 mokiniai.

Neformalaus ugdymo būrelius lanko: mokykloje – 208, už mokyklos ribų – 171 mokinys.

Mokyklos pažangumas 98 %

Viso praleista pamokų 36199 pam., iš jų 3577 nepateisintų.

Vykdytos integruojamos programos:

1. Rengimo šeimai ir lytiškumo ugdymo programa
2. Alkoholio, tabako ir kitų psichiką veikiančių medžiagų vartojimo prevencijos programa

Kiekviena klasė vyko į 2 edukacines išvykas per mokslo metus. Edukacinėse programose dalyvavo 90% mokinių.

Molėtų progimnazijos 2014-2015 m.m. olimpiadų, konkursų prizinės vietos:

2

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Matematikos** | | | | **Anglų k.** | | | | **Meninio skaitymo** | | | | | **Geografijos** | | | | | **Istorijos** | | | | | **Dailės** | | | | |
| Klasės | 5 | 6 | 7 | 8 | 5 | 6 | 7 | 8 | | 5 | 6 | 7 | 8 | | 5 | 6 | 7 | 8 | | 5 | 6 | 7 | 8 | | 5 | 6 | 7 | 8 | |
| I vieta | - | 1 | 1 | 1 | 2 | 2 | 2 | 1 | | - | - | - | 1 | | - | - | - | - | | - | 2 | 2 | 2 | | - | - | - | - | |
| II vieta | - | 1 | 1 | 1 | - | 2 | 3 | 1 | | 1 | - | - | - | | - | - | 1 | - | | 2 | - | 2 | - | | - | - | - | - | |
| III vieta | 2 | 1 | - | - | 1 | 2 | 1 | 1 | | - | - | - | - | | - | 1 | 1 | - | | 2 | - | - | - | | - | - | - | 1 | |

Regioniniame skaitovų konkurse laimėta II-a vieta.

Sportiniai laimėjimai

Rajone

1. Rudens kroso varžybos I vieta
2. Pavasario kroso varžybos I vieta
3. Kvadrato mergaičių komanda I vieta
4. Kvadrato berniukų komanda I vieta
5. Berniukų rankinis I vieta
6. Berniukų futbolo varžybose I vieta
7. Drąsūs, stiprūs, vikrūs” varžybos I vieta
8. Keturkovė mergaičių komanda I vieta
9. Keturkovės berniukų komanda I vieta
10. Šaškės II vieta
11. Orientavimosi sportas mergaičių komanda I vieta, berniukų –II vieta
12. Smiginis mergaičių komanda I vieta, berniukų II vieta
13. Šaudymas iš šautuvo I vieta
14. Šaudymas iš pistoleto II vieta
15. Stalo tenisas III vieta

Zoninėse (olimpinio festivalio) varžybose:

1. “Drąsūs, stiprūs, vikrūs” mišri komanda II vieta
2. Futbolas berniukų k. III vieta
3. Futbolas mergaičių k. III vieta
4. Kvadratas berniukų k. II vieta
5. Kvadratas mergaičių k. II vieta
6. Rankinis berniukų komanda I vieta
7. Keturkovės berniukų k. IV vieta
8. Keturkovės mergaičių k. VI vieta
9. Šaudymo iš šautuvo mišri komanda IV vieta.

Olimpinio festivalio varžybose iškovota IV vieta respublikoje.

Komandinėse matematikos varžytuvėse V.Statulevičiaus taurei laimėti iškovota IV vieta.

1. **Pagrindiniai vadovo metų veiklos rezultatai pagal pareigybės aprašyme nurodytas funkcijas**

Parengtas, suderintas ir patvirtintas progimnazijos strateginis 2016-2018 m. veiklos planas.

Vykdant planinę kadrų politiką 2015 metais atleisti iš darbo 6 mokyklos darbuotojai iš jų 4 pedagoginiai ir 2 aptarnaujančio personalo pensijinio amžiaus darbuotojai, o su 2 antraeilininkais

nesant krūvio nepratęstos darbo sutartys. 2015-12-31 d. progimnazijoje dirbo optimalus darbuotojų skaičius - 68. Pensijinio amžiaus mokytojų sumažinta nuo 19% iki 13%.

Vykdant ugdymo proceso stebėseną skirtas didelis dėmesys mokinių elgesio prevencijai ir adaptacinio laikotarpio problemoms įveikti. Vykdyta 5-ųjų klasių pamokų stebėsena adaptaciniu

3

laikotarpiu. Inicijuota 7c klasės ugdomojo proceso stebėsena siekiant pagerinti klasės mikroklimatą ir elgesį pamokų metu.

Gerinant mokykloje informacijos rinkimą ir sklaidą jos viduje įdiegiau drausmės apskaitos sistemą ir išnaudodamas Google technologijas pagerinau informacijos viešinimą mokyklos bendruomenei (klasių interaktyvi drausmės ataskaita ir tvarkaraštis mokyklos tinklaraštyje

Bendradarbiaujant su Molėtų gimnazija ir Molėtų pradine mokykla vykdyti bendri vadovų pasitarimai ir metodinių grupių susitikimai dėl mokinių adaptavimosi ir mokymosi rezultatų.

Vaiko gerovės komisijoje spęsti 5a, 7a ir 7c klasės mokinių elgesio klausimai. Plėtojant bendradarbiavimą su tėvais organizuotas mokinių, jų tėvų ir globėjų susitikimas (trišalis ) su mokyklos mokytojais siekiant aptarti mokinių individualų mokymąsi ir elgesį ir inicijuotas 5a klasės tėvų ir mokytojų susitikimas dėl elgesio problemų turinčių mokinių. Priimti susitarimai.

Siekiant racionaliai ir efektyviai valdyti mokyklos turtą ir finansinius resursus priimtas ir įgyvendintas sprendimas optimizuoti gamtos mokslams naudojamas patalpas. Visi gamtos mokslai: gamta ir žmogus, biologija, fizika ir chemija naudoja tris bendras patalpas formaliajam ugdymui iš kurių viena savo jėgomis įkurta gamtamokslinė laboratorija.

Siekiant aprūpinti mokytojų darbo vietas kompiuterine technika ir programine įranga bei resursais visi mokytojai aprūpinti kompiuteriais ir interneto įranga. Įsigyta nauja interaktyvi lenta. Vienas informatikos kabinetas šiuolaikiškai įrengtas panaudojant virtualias darbo vietas.

Keliant mokytojų IKT kvalifikaciją per 2015 metus kaip vadovas organizavau 2 mokymus savo mokyklos mokytojams ir per Molėtų ŠC 2 akredituotus mokymus rajono mokyklų komandoms.

Vykdant asignavimų valdytojo funkciją MK ir aplinkos lėšos buvo naudojamos pagal patvirtintas metodikas. Ugdymo planas buvo 100% įvykdytas. Finansinius metus baigėme be kreditorinių įsiskolinimų. Padedant savivaldybei buvo pritrauktos papildomos lėšos (8000 €) iš VšĮ „Atsakingas verslas“ inicijuoto projekto „VMG mokykla“ naujos kulinarijos klasės įrengimui. Dalyvaujant projekte „Technologijų, menų ir gamtos mokslų infrastruktūra“ įrengta mobiliųjų įrenginių klasė. Projekto vertė 14310 €. Iš paslaugų mokykla per metus papildomai surenka apie 3000 €.

1. **Praėjusių metų vadovo svarbiausios iniciatyvos ir spęstos problemos bei keliami nauji einamųjų metų uždaviniai ir laukiantys iššūkiai.**

Sprendžiant:

1. mokinių pamokose ir renginiuose elgesio ir drausmės klausimą pritariant mokytojų ir mokyklos taryboms buvo inicijuotas drausmingiausios klasės konkursas ir parengta bei įdiegta drausmės registravimo, stebėjimo, apskaitos ir ataskaitų generavimo sistema. Jos efektyvumas akivaizdus;
2. lankomumo gerinimo klausimą pritariant mokytojų ir mokyklos taryboms inicijuotas geriausiai pamokas lankančios klasės konkursas.

Šie veiksmai skatina klasių kolektyvus imtis komandinės atsakomybės.

Siekiant didinti mokinių pilietinį aktyvumą ir domėjimąsi valstybės istorija bei dalyvavimą valstybės šventėms skirtuose renginiuose ir veikloje, bendradarbiaujant su „Klajūnų klubo“ prezidentu Gintautu Babravičiumi įsijungiama į projektą „Misija Lietuva 100“. Mokyklos bendruomenė imasi iniciatyvos kas metai surengti koncertą Lietuvos valstybės atkūrimo dienos progai. Dalyvaujant šiame projekte Molėtų visuomenei bus pasiūlyti kiti renginiai, kuriuose bus viešinamą „Misijos Lietuva 100“ medžiaga ir mūsų mokyklos mokinių veikla šiame projekte.

Kitas svarbus strateginis uždavinys – iš esmės pagerinti tiksliųjų, informacinių technologijų ir gamtos mokslų integraciją įgyvendinant STEAM idėjas. Šie mokslai iš esmės keičia ateities kartų išsilavinimą. Mūsų mokykloje pradžia padaryta. Veikia LEGO robotikos būrelis. Ateina laikas plėsti bazę ir integruoti šią neformaliąją veiklą į formalųjį ugdymą.

Labai svarbi mokyklai yra jos pastatų energetinė būklė. 2014 metais atliktas energetinis auditas. Dabar reikia spręsti investicijų klausimą mokyklos pastatų renovacijai.

Direktorius Kazimieras Karalius